[Honorius Episcopus servus servorum Dei, dilectis filiis Abbati et conventui Cluniacen. salutem et Apostolicam benedictionem. Ex parte vestra fuit nobis humiliter supplicatum ut, cum corpus beati Hugonis Confessoris, quem felicis memoriæ Innocentius Papa secundus prædecessor noster sanctorum catalogo aggregavit, sit in nimis humili loco sepultum; illud in locum celebrem transferri de nostra permissione liceret. Nos igitur piis precibus vestris benignum impertientes assensum, auctoritate præsentium vobis concedimus postulata. Datum Laterani XVII. Kalendas Februarii. Pontificatus nostri anno IV.]